Σε μια ασφάλεια κατοικίας, πρέπει να αποφασίσεις αν θέλεις απλή ασφάλεια κτιρίου ή ασφάλεια κτιρίου και περιεχομένου. Όπως καταλαβαίνεις, η κάλυψη κτιρίου είναι πιο οικονομική από την πλήρη κάλυψη για το κτίριο και το περιεχόμενο κατοικίας. Από την άλλη πλευρά, ο εξοπλισμός που έχεις μέσα στο σπίτι κοστίζει περισσότερο από όσο νομίζεις. Κι αν καταστραφεί από μια πυρκαγιά, πώς θα αποκαταστήσεις τις ζημιές; Το περιεχόμενο κατοικίας που ασφαλίζεται περιλαμβάνει: Τα έπιπλα Τις οικιακές συσκευές & μικροσυσκευές Τα σκεύη και τους εξοπλισμούς Τα προσωπικά αντικείμενα (ρούχα κλπ.) Φωτιστικά ή άλλα αντικείμενα σταθερά προσαρτημένα στο κτίριο κ.α Όλα αυτά είναι ενδεικτικά και μπορεί να διαφέρουν από ασφαλιστική σε ασφαλιστική. Και πόσο θα σου κοστίσει η διαφορά ανάμεσα στην κάλυψη κτιρίου και την ολοκληρωμένη ασφάλεια κτιρίου και περιεχομένου κατοικίας; Ανάλογα με τις διαθέσιμες προσφορές των ασφαλιστικών, η διαφορά μπορεί να είναι κάτω από 20€. Για τόσο λίγα χρήματα, δεν αξίζει να προσθέσεις και περιεχόμενο κατοικίας;